Diari Oficial de la Generalitat Valenciana


Sumari del DOGV 5153, del 13-12-2005 (2005/13897)

RESOLUCIÓ de 3 de desembre de 2005, del conseller de Sanitat, per la qual amplia el termini previst per als processos extraordinaris de consolidació i provisió de places de personal estatutari en les institucions sanitàries dependents de la Conselleria de Sanitat.
------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5153

Data del DOGV
:   13-12-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/13768


Data del document
:   03-12-2005

Organisme emissor
:   Conselleria de Sanitat

Tipus de document
:   Resolució

Descriptors 

:   * professió sanitària
    * treballador social
    * professió de la informàtica
    * personal de serveis
    * professió administrativa
    * psicologia
    * enginyer
    * concurs administratiu
    * administració regional

RESOLUCIÓ de 3 de desembre de 2005, del conseller de Sanitat, per la qual amplia el termini previst per als processos extraordinaris de consolidació i provisió de places de personal estatutari en les institucions sanitàries dependents de la Conselleria de Sanitat. [2005/13409]
  
L'article únic del Reial Decret Llei 9/2004, de 3 de desembre (convalidat per Resolució de 22 de desembre de 2004), establix que «pel que fa al que preveu l'article 42 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, el termini per a la resolució dels processos de selecció i provisió convocats a l'empara de la Llei 16/2001, de 21 de novembre, queda fixat en 12 mesos comptats des de l'endemà de l'entrada en vigor d'este reial decret llei.»
  
L'article 42, esmentat adés, de la Llei 30/1992, de 26 de novembre, determina que, excepcionalment, pot acordar-se l'ampliació del termini màxim de resolució i notificació, per mitjà de la motivació clara de les circumstàncies concurrents i només una vegada esgotats tots els mitjans disponibles.
  
El procés de consolidació d'ocupació, per les seues pròpies característiques d'excepcionalitat i singularitat, comporta la gestió d'unes magnituds, pel que fa a nombre de participants i actes administratius derivats de les proves selectives, no habituals en els processos selectius de les administracions públiques, la qual cosa n'ha generat una gran complexitat de la logística, que fins i tot amb l'habilitació de tots els mitjans personals i materials possibles, fa impossible el compliment dels terminis establits.
  
D'altra banda, l'articulació del procés del model dissenyat no ha permés anticipar les mesures de gestió habituals en els processos selectius ordinaris de caràcter massiu. Això, unit a les mesures de garantia addicionals que la llei, de forma encertada, ha posat a disposició dels participants, motiva la necessitat d'ampliar el termini previst per a la culminació definitiva dels processos.
  
Per tant, fent ús de les facultats que em conferix l'article 42.6 de la Llei 30/1992, de 26 de novembre, resolc:
  
Ampliar en dotze mesos el termini previst en l'article únic del Reial Decret Llei 9/2004 (convalidat per Resolució de 22 de desembre), per a la resolució i la notificació dels procediments de consolidació d'ocupació iniciats a l'empara del que disposa el Decret 27/2002, de 26 de febrer, del Govern Valencià, pel qual aprova l'aplicació i el desplegament en l'àmbit de la Comunitat Valenciana de la Llei 16/2001, de 21 de novembre.
  
Este acte produïx efecte a partir de l'endemà de la signatura.